ด้วย โรงเรียนบ้านนาดี สังกัดสำนักงานเขตพื้นที่การศึกษาประถมศึกษาอุบลราชธานี เขต 4          จะดำเนินการจัดงานแข่งขันกีฬาสีภายใน “นาดีเกมส์”  ประจำปีการศึกษา 2568  โดยมีวัตถุประสงค์เพื่อให้นักเรียนรักการออกกำลังกาย มีสุขภาพร่างกายสมบูรณ์แข็งแรง ส่งเสริมความสามัคคี รู้แพ้ รู้ชนะ รู้อภัย       มีน้ำใจเป็นนักกีฬา  ระหว่างวันที่  13 – 14  พฤศจิกายน  2568  ณ สนามกีฬาโรงเรียนบ้านนาดี
ในการนี้  โรงเรียนบ้านนาดี จึงเรียนเชิญท่านร่วมเป็นเกียรติในพิธีเปิดงานแข่งขันกีฬาภายใน           “นาดีเกมส์” ประจำปีการศึกษา 2568  ในวันศุกร์  ที่  14  พฤศจิกายน  2568  เวลา 08.30 น.        ณ สนามกีฬาโรงเรียนบ้านนาดี  และขอความอนุเคราะห์ท่านสนับสนุนของรางวัล เพื่อเป็นการสร้างขวัญและกำลังใจให้กับนักเรียน นักกีฬา ทางโรงเรียนบ้านนาดี หวังเป็นอย่างยิ่งว่าจะได้รับความอนุเคราะห์จากท่านด้วยดีเช่นเคย และขอขอบพระคุณท่านเป็นอย่างสูงมา ณ โอกาสนี้
