ด้วยโรงเรียนบ้านนาประชุม สำนักงานเขตพื้นที่การศึกษาอุบลราชธานี เขต ๔  ได้กำหนดจัดงานแสดงมุทิตาจิตให้แก่ผู้เกษียณอายุราชการ  ในวันศุกร์ ที่ ๑๙  กันยายน พ.ศ. ๒๕๖๘  เวลา ๑๐ .๐๙ น. เป็นต้นไป  มีพิธีบายศรีสู่ขวัญ  มอบของที่ระลึกและร่วมรับประทานอาหาร  ณ  หอประชุมโรงเรียนบ้านนาประชุม  ซึ่งผู้ที่จะเกษียณอายุราชการ  คือ นายอัครเดช  แสงสว่าง  นางศิริวัฒน์  แสงสว่าง และนายอภิชัย  สำเภา (ช่างไม้ชั้น ๔)ประจำปีงบประมาณ พ.ศ. ๒๕๖๘  เพื่อเป็นการแสดงความยินดี ยกย่องชมเชย และเชิดชูเกียรติท่านที่ได้ปฏิบัติงานจนครบวาระอย่างทุ่มเทเสียสละทั้งกำลังกาย กำลังใจ เพื่อสอนลูกศิษย์จนประสบความสำเร็จด้วยดีมาโดยตลอด  
		ในการนี้ โรงเรียนบ้านนาประชุม  จึงขอเรียนเชิญท่านร่วมเป็นเกียรติในงานพิธีแสดงมุทิตาจิตผู้ประสบความสำเร็จในการปฏิบัติราชการที่เกษียณอายุราชการ  ประจำปีงบประมาณ พ.ศ. ๒๕๖๘  ตามวันและเวลาดังกล่าวทางโรงเรียนหวังเป็นอย่างยิ่งว่าคงได้รับความร่วมมือจากท่านด้วยดีเช่นเคย และขอขอบคุณมา ณ โอกาสนี้
